Omicron: सावधान! 2-3 सप्ताह में 1000 और दो महीनों में 10 लाख तक आएंगे मामले, एक्सपर्ट ने चेताया
इस बीच COVID विशेषज्ञ समिति (केरल) के सदस्य डॉ. टीएस अनीश ने कहा कि ओमिक्रॉन के मामलों की संख्या 2-3 सप्ताह में 1000 तक पहुंचने के आसार हैं।
नई दिल्ली: कोरोना वायरस के नए संक्रमण ओमिक्रॉन को लेकर पूरे विश्व की चिंता बढ़ गई है। हर कोई संक्रमितों की बढ़ती संख्या को देख डरा हुआ है। इसे देखते हुए देश के अलग-अगल राज्यों में पाबंदियां लागू कर दी गईं हैं। इसके अलावा मास्क और सोशल डिस्टेंसिंग को लेकर सख्ती शुरू कर जी गई है।इस बीच COVID विशेषज्ञ समिति (केरल) के सदस्य डॉ. टीएस अनीश ने कहा कि ओमिक्रॉन के मामलों की संख्या 2-3 सप्ताह में 1000 तक पहुंचने के आसार हैं।उन्होंने कहा  वैश्विक रुझानों से पता चलता है कि दुनिया में ओमिक्रॉन के मामलों की संख्या 2-3 सप्ताह में 1000 तक पहुंचने जा रही है और  शायद 2 महीनों में ये 10 लाख हो जाए। भारत में एक बड़ा और भयंकर संक्रमण दिखने में एक महीने से अधिक का समय नहीं है। हमें इसे रोकने की जरूरत है। वहीं, केआईएमएस (हैदराबाद) के निदेशक (चिकित्सा) डॉ. संबित कहते हैं, हमें जनवरी के अंत तक COVID संख्या में वृद्धि की उम्मीद है क्योंकि हम दुनिया से अलग नहीं हैं। दुनिया जिस चीज का सामना कर रही है, हम भी उसका ही सामना करेंगे। उम्मीद है हमारे पास इस बार गंभीर रूप से बीमार रोगियों की संख्या ज्यादा नहीं होगी जैसे कि पहले थी।देश में ओमिक्रॉन से संक्रमितों की संख्या 415 हो गई है, जो एक चिंता का विषय है। यह संख्या तेजी से आगे बढ़ रही है। इसे देखते हुए सरकार भी कई कदम उठा रही है। भारत में ओमिक्रॉन जिस रफ्तार से बढ़ रहा है कि उसे देखते हुए विशेषज्ञों की राय है कि फरवरी में देश में ओमिक्रॉन विस्फोट हो सकता है।देखें किस राज्य में ओमिक्रॉन के कितने मामले-देश में कोरोना के ऐक्टिव केसों की बात करें तो बीते 579 दिनों में सबसे कम ऐक्टिव केस शनिवार को हैं। देश में वर्तमान में कोरोना के 77,032 ऐक्टिव केस हैं।